《赞雁塔晓钟》
明代·赖世隆

早鸡声里听钟鸣，映起当年野老情。林外月斜敲正急，山中露冷韵偏清。

客船夜泊愁惊梦，官署辰衙喜报晴。我有新诗寄僧壁，纱笼却笑宋人赓。

作者简介：明福建清流人，字德受。宣德五年进士。官编修。正统十三年，邓茂七起事。世隆疏请派大臣领兵，献镇压之策，陈述山川形势。奉命从陈懋前往，在闽招集散亡甚众。